Norsk Råkk

**Norsk Råkk** er et rockeband fra Moss og Oslo som spiller norskspråklig rock med innslag av ska, reggae og punk, og har full blåserekke.

## Historie
Bandet ble startet av Torstein Eriksen og Christian Palme i 2005, og våren 2006 ble Erlend Foss, som tidligere hadde spilt i Surferosa, med som gitarist. Sommeren 2006 i studio på Kråkereiret i Moss, sammen med trommeslageren Dag Markhus. De spilte inn en 6-spors demo som fikk mye oppmerksomhet. Bandet ble booket til Phonofestivalen i september 2006 uten å ha spilt en eneste konsert, og uten fast trommeslager. Ole Vanem fra bandet Freedumb steppet inn og spilte trommer på konserter utover høsten, samt på en ny demo som bandet spilte inn i november 2006.

Våren 2007 ble Jonas Kjærnsrød bandets faste trommeslager, og utover våren spilte bandet ti konserter. Sommeren 2007 sluttet Christian Palme i bandet.

Deretter opptrådte bandet i en mellomperiode under navnet Olafly, med musikeren Yaggahoys som ny vokalist og reggae på repertoaret. I januar 2009 ga de ut EP-en *Blomster av plastikk*. Etter releasekonserten sluttet Torstein Eriksen og Erlend Foss i bandet.

Eriksen, Foss og Jonas Kjærnsrød kom sammen igjen høsten 2009 for å gjøre en studioinnspilling med de så langt uutgitte låtene fra Norsk Råkk-perioden. I romjulen 2009 spilte de en konsert i Oslo som Norsk Råkk, med Christian Heimdahl og Steinar Thulin som vokalister. Sommeren 2010 ble Axel Hjelme fra Blodbank med på tangenter og vokal.

Høsten 2010 spilte Eriksen, Foss, Kjærnsrød og Hjelme flere konserter, og våren 2011 ga de ut albumet *[[Pløyd mark|Pløyd Mark]]* på Tonehjulet Kräftpest. Høsten 2011 startet de å spille inn enda et album hos Silvertone studios i Fredrikstad. Etter flere utskiftninger av bandets medlemmer, ga de i september 2012 ut singelen «Hjerter» med plateselskapet Knirckefritt. 

I januar 2013 ga de ut EP-en *Hjerter*, som inneholdt syv spor.

I januar 2014 kom albumet *[[Panoramaskrik]]*, som fikk god mottagelse. Noen måneder senere ble hornisten Vidar Enga nytt, fast medlem. I 2015 spilte bandet inn «Jeg tror jeg er noe» til samleutgivelsen *Sannhet På Boks*, en hyllest til Raga Rockers med over 100 bidrag fra norske band. Håkon Oftungs låt «Månebarn» ble også spilt inn da bandet likevel var i studio, og kom ut som singel høsten 2015. Like etter sluttet Oftung i Norsk Råkk.

Ny gitarist ble Adrian Du Monceau, og bandet gikk i gang med demosessions for neste album. Kim Koffeld kom også inn på trompet etter Per-Anders Guldberg som hadde vært med siden 2012, og gikk ut året før. Utover sommeren og høsten spilte Norsk Råkk inn låter i studio med produsent Jørn Christensen.

Bandet skiftet plateselskap i 2016 til Big Day Records, og ga ut en serie digitale singler i løpet av 2017. I januar 2018 kom albumet *[[Helgardert]]* ut. Sommeren 2018 spilte Norsk Råkk på flere festivaler, som Buktafestivalen, Kanalrock, Festivalen Sin, Klubb Øyafestivalen og Pstereo-festivalen. De deltok også på samleplata *2018: Pønk i Norge* med låta «Livet er kun en evig omvei».

Vinteren 2019 sluttet Jonas Kjærnsrød i bandet, og ble erstattet av trommeslageren Espen Fladmoe Wolmer.

Høsten 2019 begynte Norsk Råkk studioinnspillinger, igjen med Jørn Christensen som produsent. Etter påske 2020 begynte Norsk Råkk å slippe digitale singler, og senere på året ga de ut albumet *Balansekunstnere*.

## Besetning
Bandet består av:
* Torstein Eriksen – bass, vokal (2005–)
* Adrian Du Monceau – gitar, vokal (2016–)
* Axel Hjelme – Tangenter, vokal (2010–)
* Espen Fladmoe Wolmer – trommer (2019–)
* Mathias Hole – trombone, vokal (2012–)
* Vidar Enga – horn (2014–)
* Kim Koffeld – trompet (2016–)

### Tidligere medlemmer
* Jonas Kjærnsrød – trommer, vokal (2007–2019)
* Håkon Oftung – gitar, vokal (2012–2015)
* Per-Anders Guldberg – trompet (2012–2015)
* Erlend Foss – gitar, vokal (2006–2012)
* Christian Palme – vokal, trompet (2005–2008)
* Ole Vanem – trommer (2006–2007)

### Øvrige konsertmusikere
* Håvard Nordberg Funderud – gitar, trompet (2012–2019)
* Martin Brostigen – gitar (2014–2015)
* Bror Vegge Kolsrud – gitar (2015)
* Jørgen Gjerde – trombone (2018–2020)
* Mikkel Valland Lund – trombone (2016–2018)
* Brage Rognlien – trombone (2014, 2018)
* Sigurd Evensen – trombone (2015–2016)
* Niklas Joelsen – trombone (2016)
* Andreas Løvold – trompet (2013–2019)
* Kristian Johannessen – trompet (2016–2017)
* Jon Petter Gonzales – trompet (2013–2014)
* Simen Kirkebø – trompet (2018)
* Ingrid Frivold – trompet (2015)
* Geir Brogård-Olsen – trompet (2020)
* Magnus Nymo – trommer (2018)
* Runar «Kula» Johannessen – trommer (2017)
* Vincent Velur – tangenter (2016)
* Steinar Thulin – vokal, kaospad (2009)

## Diskografi
* 2011: *[[Pløyd mark|Pløyd Mark]]* (album)
* 2013: *[[Hjerter EP|Hjerter]]* (EP)
* 2014: *[[Panoramaskrik]]* (album)
* 2018: *[[Helgardert]]* (album)
* 2020: *Balansekunstnere* (album)

## Referanser


## Eksterne lenker
* 
*